Source: http://www.sveikatingumas.lt/vaistai/recombinate
Timestamp: 2019-01-16 09:05:58+00:00
Document Index: 5521503

Matched Legal Cases: ['ECT ', 'ECT ', 'ECT ', 'ECT ', 'ECT ', 'ECT ', 'ECT ', 'ECT ']

Recombinate | Vaistai | Sveikatingumas.lt - Rūpinkis savo grožiu ir sveikata!
Recombinate	Recombinate Vaistai → Pagrindinis →
Kiekvienoje Recombinate pakuotėje yra: •	1 vienadozis guminiu kamštuku uždarytas stiklinis buteliukas, kuriame yra Recombinate (buteliukas su milteliais); •	1 vienadozis guminiu kamštuku uždarytas stiklinis buteliukas, kuriame yra sterilus injekcinis vanduo (buteliukas su tirpikliu); •	1 BAXJECT įtaisas tirpalui paruošti; •	1 mini infuzinis rinkinys; •	1 sterilus 10 ml vienkartinis švirkštas vaistiniam preparatui suleisti.
Šis vaistinis preparatas skiriamas hemofilija A (įgimtas VIII krešėjimo faktoriaus trūkumas) sergantiems ligoniams •	kraujavimui išvengti, •	kraujavimui (t.y. raumenų kraujavimui, išoriniam kraujavimui, kraujavimui po operacijų) sustabdyti. Šis vaistinis preparatas taip pat skiriamas hemofilija A sergantiems ligoniams kraujavimui stabdyti operacijos metu.
Recombinate vartoti draudžiama: •	jei padidėjęs jautrumas (alergija) oktokogo alfa, pelių ar žiurkėno baltymams ar bet kuriai kitai pagalbinei Recombinate medžiagai.
Alerginės reakcijos •	Maža tikimybė, kad Recombinate gali sukelti anafilaksinę reakciją (sunkią ir staigią alerginę reakciją). Tačiau jūs turite būti įspėti apie galimus pirminius alerginių reakcijų požymius tokius kaip dilgėlinė, urtikarija, bėrimas, dusulys, krūtinės spaudimas, švokštimas, kraujospūdžio sumažėjimas ir anafilaksija. Visi šie simptomai gali būti pirminiais anafilaksinio šoko simptomais, kurių pasireiškimą dar gali lydėti ypatingas galvos svaigimas, sąmonės netekimas, ypač pasunkėjęs kvėpavimas. •	Jei pasireiškia bent vienas iš šių simptomų, injekciją ar infuziją būtina tuoj pat nutraukti ir apie tai pranešti gydytojui. Esant sunkiems simptomams, kuriems priklauso ir pasunkėjęs kvėpavimas bei alpimas, ligoniui turi būti suteikta skubi medicininė pagalba.
Kuomet būtinas stebėjimas •	Jūsų gydytojas gali pageidauti atlikti tyrimus, kad nustatytų jums tinkamiausią pakankamą vaistinio preparato dozę, kuri užtikrintų reikiamą VIII faktoriaus lygį
Jei kraujavimo nepavyksta sustabdyti •	Jei kraujavimo nepavyksta sureguliuoti vartojant Recombinate, tuoj pat apie tai praneškite gydytojui. Jūsų organizmas gali gaminti VIII faktoriaus inhibitorius ir jūsų gydytojas turėtų atlikti tyrimus, kurie tai patvirtintų. VIII faktoriaus inhibitoriai yra kraujo antikūnai, kurie blokuoja jūsų vartojamą VIII faktorių. Dėl to VIII faktoriaus poveikis reguliuoti kraujavimą gerokai sumažėja.
Kraujavimo stiprumas/ chirurginės procedūros pobūdis Reikiamas VIII faktoriaus lygis (% arba TV/dl) Dozės skyrimo dažnis (val.)/gydymo trukmė (dienos) Kraujavimas
Infuzija kartojama kas 8-24 val., kol grėsmė išnyks Operacijos
Nedidelės Įskaitant dantų traukimą
Gydytojo stebėjimas Gydytojas atliks reikiamus laboratorinius tyrimus, kad įsitikintų, jog jums buvo skirta pakankamai VIII faktoriaus. Tai ypač svarbu, jei jums buvo atlikta sudėtinga operacija.
Recombinate tirpalas, paruoštas naudojant pridėtą tirpiklį, suleidžiamas į veną (intraveniškai): kaip injekcija, - tai gali padaryti gydytojas, seselė, jūs pats ar kitas atitinkamų įgūdžių turintis asmuo, kaip infuzija, - tai gali padaryti gydytojas ar seselė. Suleidimo greitis priklauso nuo ligonio savijautos. Vaistinio preparato suleidimo greitis gali būti iki 10 ml per minutę.
Suleidus Recombinate, jums gali pasireikšti vienas iš žemiau išvardytų šalutinių poveikių. Klinikinių tyrimų metu buvo nustatyti tokie šalutiniai poveikiai: šleikštulys, veido paraudimas, nedidelis nuovargis, bėrimas, hematoma, prakaitavimas, šiurpulys, drebulys, karščiavimas, kojų skausmas, atšalusios rankos ir pėdos, gerklės skausmas, ausų infekcija, klausos susilpnėjimas. Kartais kai kuriems ligoniams, vartojusiems Recombinate, pasireiškė neigiami reiškiniai, panašūs į alerginio pobūdžio reakcijas. Alerginio pobūdžio simptomais gali būti dilgėlinė, urtikarija, bėrimas, dusulys, kosulys, krūtinės spaudimas, švokštimas, kraujospūdžio sumažėjimas ir anafilaksija.
Laikyti vaikams nepasiekiamoje ir nepastebimoje vietoje. Laikyti 2 °C-8 °C temperatūroje (šaldytuve). Negalima užšaldyti.
Paruošto tirpalo laikymas Tai vienkartinio vartojimo preparatas. Paruoštą tirpalą reikia suvartoti nedelsiant, kai milteliai yra visiškai ištirpę. Paruošto tirpalo negalima laikyti šaldytuve. Bet koks nesuvartoto tirpalo kiekis sunaikinamas.
1.	Išimkite Recombinate (buteliuką su milteliais) ir sterilų injekcinį vandenį (buteliuką su tirpikliu) iš šaldytuvo ir palaikykite kambario temperatūroje (15 °C-25 °C). 2.	Kruopščiai susiplaukite rankas. 3. Nuo miltelių ir tirpiklio buteliukų nuimkite dangtelius. 4. Kamštukus nuvalykite alkoholiu suvilgytu tamponėliu. 5.	Nulupdami popierinį dangtelį, atidarykite pakuotę, kurioje yra BAXJECT įtaisas, neliesdami pakuotės vidaus (pav. a) 6. Įtaiso iš paketo neišimkite. Apverskite paketą ir plastikiniu smaigu pradurkite tirpiklio kamštuką. Suimkite paketą už galo ir nuimkite jį nuo BAXJECT (pav. b). 7. Su prijungtu BAXJECT tirpiklio buteliuką apverskite taip, kad buteliukas su tirpikliu butų įtaiso viršuje. 8.	Kitu plastikiniu smaigu pradurkite Recombinate kamštuką. Dėl vakuumo buteliuke su milteliais tirpiklis bus įtrauktas į Recombinate buteliuką (pav. c). 9.	Švelniai pasukiokite, kol milteliai visiškai ištirps. Įsitikinkite, kad Recombinate visiškai ištirpo, nes priešingu atveju veiklioji medžiaga nepraeis pro įtaiso filtrą. Milteliai ištirpsta labai greitai (dažniausiai greičiau nei per 1 min.).
Svarbu: Neleiskite vaistinio preparato patys, nebent gydytojas ar seselė jus to specialiai mokė. Prieš leisdami patikrinkite, ar paruoštame tirpale nėra nuosėdų ir ar nepakitusi tirpalo spalva. Nevartokite Recombinate, jei tirpalas drumstas ar jei milteliai ne visai ištirpę.
1.Pasukite BAXJECT ąselę žemyn (Recombinate koncentrato buteliuko link) ir nuo ąselės nuimkite pritvirtintą dangtelį (pav. d). 2.Patraukdami stūmoklį atgal, į švirkštą įtraukite oro, po to prijunkite švirkštą prie BAXJECT ir orą sustumkite į buteliuką su koncentratu (pav. e). 3.Atskirkite buteliukus nuo BAXJECT taip, kad buteliukas su koncentratu būtų viršuje. Stenkitės, kad švirkšto stūmoklis nepasislinktų. Lėtai atitraukdami stūmoklį, reikiamą koncentrato kiekį lėtai įtraukite į švirkštą (pav. f). 4.Pasukite BAXJECT ąselę į ankstesnę padėtį (išorinė pusė į viršų) ir ištraukite švirkštą. 5.Prijunkite mini infuzinį rinkinį prie švirkšto. Preparatas suleidžiamas į veną. Suleidimo greitis gali būti iki 10 ml/min. Būtina patikrinti pulsą prieš suleidimą ir Recombinate injekcijos metu. Jei pulsas akivaizdžiai padidėja, sumažinus injekcijos greitį ar injekciją laikinai nutraukus, šie simptomai tuoj pat išnyksta. (Žr. 2 skyrių “Kas žinotina prieš vartojant Recombinate” ir 4 skyrių “Galimas šalutinis poveikis”). 6.Pabaigus injekciją, dūrio vieną užklijuokite pridedamu pleistru.
Prisiminkite: Nevartokite preparato pasibaigus ant dėžutės ir etiketės nurodytam tinkamumo vartoti laikui. Nevartokite Recombinate, jei tirpalas drumstas ar milteliai ne visai ištirpę. Nelaikykite šaldytuve paruošto tirpalo. Sunaikinkite bet kokį nesuvartoto tirpalo kiekį.